ບັນດາປະເທດເອເຊຍອົບພະຍົບ ປະຊາຊົນຂອງຕົນ ອອກໄປຈາກອີຈິບ
ບັນດາປະເທດໃນເອເຊຍ ອົບພະຍົບພົນລະເມືອງຂອງຕົນ ອອກໄປຈາກອີຈິບ ໂດຍທາງອາກາດ ແລະທາງເຮືອ.
ມາເລເຊຍກ່າວວ່າ ຕົນກໍາລັງສົ່ງກໍາປັ່ນບັນທຸກສິນຄ້າລໍານຶ່ງໄປຍັງອີຈິບເພື່ອຊ່ອຍອົບພະຍົບພວກນັກສຶກສາຈໍານວນຫລາຍກວ່າ 11 ພັນຄົນອອກຈາກປະເທດດັ່ງກ່າວ ໃນຂະ ນະທີ່ປະເທດຕ່າງໆໃນທົ່ວເອເຊຍກໍາລັງຊອກຫາຊ່ອງທາງ ເພື່ອອົບພະຍົບປະຊາຊົນຂອງຕົນອອກຈາກອີຈິບທີ່ປະຊາ ຊົນພວມພາກັນລຸກຮືຂຶ້ນນັ້ນ ນາຍົກລັດຖະມຸນຕີ Najib Razak ກ່າວວ່າ ກໍາປັ່ນບັນທຸກສິນຄ້າລໍາດັ່ງກ່າວ ຊຶ່ງປັດຈຸບັນນີ້ຢູ່ໃນອ່າວ Aden ຈະສາມາດບັນທຸກພວກນັກສຶກສາໄດ້ປະມານ 500 ຄົນຢູ່ເທິງຫລັງຄາຫລືຊັ້ນເທິງຂອງກໍາປັ່ນແລະທ່ານເວົ້າຕໍ່ໄປວ່າ ທ່ານກໍາລັງເຈລະຈາກັບພວກສາຍການບິນຕ່າງໆໃນມາເລເຊຍຈັດຖ້ຽວບິນໄປຍັງກຸງໄຄໂຣເພື່ອຮັບເອົາພວກນັກສຶກສາຈໍານວນຫລາຍກວ່າ 11 ພັນຄົນທີ່ໄດ້ໄປລົງທະບຽນກັບສະຖານທູດມາເລເຊຍນັ້ນ ຈີນກ່າວວ່າ ຕົນໄດ້ຍົກຍ້າຍປະຊາຊົນຂອງຕົນຈໍານວນເກືອບ 500 ຄົນແລ້ວອອກຈາກອິຈິບນໍາເຮືອບິນຮັບເໝົາ 2 ຖ້ຽວໃນວັນອັງຄານວານນີ້ ແລະອີກ 2 ຖ້ຽວໄດ້ມຸ້ງໜ້າໄປຍັງເມືອງ Luxor ໃນວັນພຸດມື້ນີ້ເພື່ອໄປຮັບເອົາພວກນັກທ່ອງທ່ຽວຈາກຮ່ອງກົງ ປະມານ 200 ຄົນ ອິນໂດເນເຊຍ ອອສເຕຣເລຍ ໄທ ແລະຟີລິບປິນ ກໍໄດ້ຈັດການສົ່ງຖ້ຽວບິນໄປຮັບເອົາປະຊາຊົນຂອງຕົນເຊ່ນກັນ ນີວຊີແລນ ກ່າວວ່າ ຕົນຈະຈັດຖ້ຽວບິນໄປຍັງອີຈິບເຊ່ນກັນຖ້າຈໍາເປັນ ແຕ່ໄດ້ແນະນໍາໃຫ້ປະຊາຊົນຂອງຕົນໄປຊອກຈອງບ່ອນນັ່ງນໍາພວກຖ້ຽວບິນພານິດຕ່າງໆທີ່ອັ່ງອໍກັນຢູ່ແລ້ວນັ້ນ ການກະທໍາເຊ່ນນີ້ ໄດ້ກໍ່ໃຫ້ເກີດມີການຈົ່ມວ່າຂຶ້ນມາວ່າ ນີວຊີແລນໄດ້ດໍາເນີນການພຽງພໍເພື່ອຊ່ອຍປະຊາຊົນຂອງຕົນນັ້ນ ບັນດາເຈົ້າໜ້າທີ່ໄທ ກ່າວວ່າ ຕົນໄດ້ສົ່ງເຮືອບິນລໍານຶ່ງໄປຍັງສະໜາມບິນກຸງໄຄໂຣ ບ່ອນທີ່ ປະຊາຊົນໄທປະມານ 80 ຄົນກໍາລັງລໍຖ້າຢູ່ ແລະເວົ້າວ່າ ພວກຄົນໄທ 45 ຄົນຢາກເດີນ ທາງກັບຄືນປະເທດແລະພວກອື່ນໆນັ້ນເປັນຄົນງານພົ້ນທະເລທີ່ຢາກເດີນທາງໄປຍັງທະ ວີບຢູໂຣບ